شه‌فه‌ق نيوز/ سه‌چه‌وه‌يگ ئه‌منى باس له‌وه‌ كرد ك كۆمپانياى هاليبرتۆن نه‌فتى ئه‌مريكى له‌ پاريزگاى به‌سره‌ له‌ باشوور عراق تويش په‌لاماريگ مووشه‌كى هاتگه‌.
سه‌رچه‌وه‌گه‌ ئه‌را شه‌فه‌ق نيوز وت: نزيكه‌ى 4-5 مووشه‌ك باره‌گاى كۆمپانياگه‌ له‌ به‌رجسيه‌ گرتنه‌سه‌ ئامانج و زه‌ره‌د ماددى كه‌ميگ وه‌پى ره‌ساننه‌.
سه‌رچه‌وه‌گه‌ باس له‌وه‌يش كرد يه‌كيگ له‌و مووشه‌كه‌يله‌ له‌ نزيك چاڵه‌ نه‌فت بيس كه‌فتگه‌ له‌ناونى ناحيه‌ى سه‌فوان و قه‌زاى زوبێر. ئاماژه‌ وه‌يه‌يش كرد كارگه‌ره‌يل ئه‌مريكى زويتر كۆمپانياگه‌ وه‌جى هيشتنه‌و كه‌سيان له‌تى نه‌مه‌ندگه‌و ته‌نيا عراقيه‌يل له‌تى وجوود ديرن.
ڤیدیۆی 1
